Tilgangur þessarar rannsóknar er að kanna hvernig kynfræðslu er háttað í grunnskólum og hvernig stuðning og fræðslu stúlkur sem verða ófrískar á grunnskólaaldri fá ef þær ákveða að ljúka meðgöngu. Leitað var svara við þessum spurningum hjá skólahjúkrunarfræðingum, lækni sem vinnur á heilsugæslustöð, lífsleiknikennurum, mæðrum sem eignuðust börn í grunnskóla og barnshafandi stúlkum í grunnskóla. Gagnanna var aflað með eigindlegum viðtölum við ellefu einstaklinga. Viðtölin voru greind með tilliti til þessara tveggja spurninga hér að ofan. Upplýsingar um tíðni kynsjúkdóma eru sláandi. Í niðurstöðum kemur fram að öllum viðmælendum þótti kynfræðslu vera ábótavant í grunnskólum auk þess sem lítill stuðningur virðist vera frá skólum til barnshafandi unglingsstúlkna.Viðmælendum okkar sem hafa verið ófrískar í grunnskóla og átt barnið á þeim tíma finnst kynfræðsla hafi verið af skornum skammti og situr hún ekki eftir í minningu þeirra. Fræðsla um meðgöngu, fæðingu og uppeldi barna, til barnshafandi unglingsstúlkna virðist ekki koma frá hendi skólans, hvorki frá kennurum né skólahjúkrunarfræðingum.
Grunnskólakennarafræði, Unglingar, Kynfræðsla, Meðganga, Grunnskólar, Mæður
Networked Digital Library of Theses and Dissertations